La temàtica nadalenca inunda la Biblioteca Infantil en una nova vesprada d’Animació Lectora
2025-07-24

“El fantasma del Nadal” arribarà a la Biblioteca Infantil dimarts que ve 20 de desembre en una nova vesprada gratuïta d’Animació Lectora programada des de l’equip de Biblioteques Municipals de Burjassot. Una activitat que tindrà lloc en la pròpia Biblioteca Infantil a partir de les 18 hores.

En aquesta ocasió els xiquets participants tindran l’oportunitat de veure un vídeo-conte que, a través de tres parts, referència un conte típic de Nadal i en el qual els personatges més importants de Disney mostren les diferents formes de viure aquesta època de l’any i la importància de l’esperit nadalenc.

Després de la visualització del vídeo, es resumirà el contingut del conte per a, posteriorment, realitzar un xicotet debat sobre els valors que cadascun dels personatges defensa i quins són els que els xiquets de la Biblioteca Infantil comparteixen…o no.

Aquesta serà l’última de les activitats d’animació lectora que acollirà la Biblioteca Infantil en el 2016 però, per al pròxim any, ja s’està treballant en una gran programació amb la qual dinamitzar l’hàbit lector entre els seus xicotets usuaris.